4.2.2022 г.
BG
Официален вестник на Европейския съюз
C 61/31
12. изтъква поуките, извлечени от пандемията от COVID-19, и значението на това да се поддържа високо равнище на защита на потребителите и по време на криза; във връзка с това препоръчва да се извършат необходимите регулаторни прегледи, за да се установят последиците от извънредните обстоятелства за потребителските договори, сключени преди възникването на тези обстоятелства (клауза „rebus sic stantibus“).
Така ще се вземат предвид принципите на предвиждане и прогнозиране, което ще укрепи защитата на потребителите; 13. насърчава Комисията да анализира дългосрочното въздействие на кризата с COVID-19 върху моделите на потребление на европейците и въз основа на този анализ да разработи бъдещите европейски политически инициативи в тази област; 14. във връзка с това подкрепя инициативите за подкрепа на местната търговия, включително дребни местни производители, и насърчаване на местните занаяти; 15. подчертава освен това, че чрез по-ясна и по-изчерпателна информация законодателството за защита на потребителите би могло да насърчи укрепването на късите вериги на доставки за селскостопанско производство и производство на храни, като по този начин се намалят свързаните с транспорта емисии на парникови газове; във връзка с това припомня значението на включването на местните и регионалните власти в политиките за защита на потребителите; 16. освен това извежда на преден план необходимостта от подкрепа на политиките, насочени към намаляване на цифровото разделение, както по отношение на оборудването и териториалното покритие, така и по отношение на уменията; Екологичният преход 17.
припомня, че устойчивото потребление е от съществено значение за постигането на целите на Зеления пакт;
18. подчертава, че потребителите от Европейския съюз играят решаваща роля във връзка с екологичния преход и поради това трябва да бъдат осведомени и да разполагат със средства, които им дават възможност за информиран избор въз основа на сравними, прозрачни и недвусмислени данни съгласно формулираната от Европейската комисия методология на отпечатъка върху околната среда, по-специално по отношение на трайността и възможностите за поправка на продуктите, както и тяхното социално и екологично въздействие; тази информация трябва да се основава на солидни данни и потребителски проучвания.
В процеса на разпространение на информация се препоръчва да се разшири участието на местните и регионалните власти; 19. подчертава факта, че е от съществено значение да се даде възможност на потребителите да избират въз основа на трайността на продуктите, като същевременно производителите се насърчават да увеличат жизнения цикъл на своите продукти, и изтъква необходимостта от европейско законодателство, което да санкционира планираното остаряване и да възнаграждава дълготрайността на промишлените и технологичните продукти; 20. отбелязва, че преходът към зелена икономика може да бъде успешен само ако търсенето на устойчиви продукти и услуги не се ограничава до конкретни групи потребители, и във връзка с това подчертава, че за постигането на целите трябва да се гарантира достъп до устойчиви продукти и услуги за всички потребители, независимо от финансовото им положение; 21. препоръча разработването на цялостен подход към информацията за потребителите, по възможност посредством изготвянето на етикети, като се вземат предвид аспекти като устойчивост, здраве, опазване на околната среда, произход на продукта със специален акцент върху това дали е произведен в ЕС или в трета държава, и справедлива търговия.
Подчертава също така ползата от все по-широкото интегриране на социалните и екологичните аспекти в обществените поръчки чрез набор от мерки, включително определянето на минимални екологични критерии в секторното законодателство, както е предвидено в новия план за действие за кръговата икономика; 22. подчертава значението на стандартите за продуктите, които отчитат въпросите, свързани с устойчивостта и кръговостта, и във връзка с това подчертава, че европейските институции, отговарящи за стандартизацията, играят важна роля в тази област, по-специално чрез разработване на стандарти за определяне на същността на понятието екологичен или устойчив продукт; 23.
подчертава значението на подобряването и гарантирането на оперативната съвместимост между устройствата;
24. препоръчва проучване както на пригодността на удължаването на законния гаранционен срок на потребителските стоки, така и на осигуряването на по-добра информираност на потребителите относно очаквания жизнен цикъл на продуктите; 25. препоръчва да се проучи дали е желателно въвеждането на система, която налага предварително разрешение за твърдения за екологосъобразност и екомаркировки по подобие на здравната система;